**LĪGUMS**

(Par asaru izraisošas vielas baloniņu ar turētājiem piegādi)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk **– Pasūtītājs**),tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2020. gada 6. augusta nolikumu Nr. 39 “Rīgas pašvaldības policijas nolikums”, no vienas puses, un

**SIA “RAE LV”,** reģistrācijas Nr. 40103973547 (turpmāk – **Izpildītājs**), tās valdes priekšsēdētājas **\_\_\_\_\_\_\_\_\_\_** personā, kura rīkojas pamatojoties uz sabiedrības statūtu pamata, no otras puses,

bet katrs atsevišķi un abi kopā saukti – **Puses**,pamatojoties uz Pasūtītāja Nodrošinājuma pārvaldes priekšnieka 2023. gada 18. septembra ziņojumu Nr. RPP-23-1569-dv un 2023. gada 2. oktobra ziņojumu Nr. RPP-23-1657-dv noslēdz šo līgumu (turpmāk – **Līgums**):

1. **Līguma priekšmets**
   1. Izpildītājs apņemas piegādāt, bet Pasūtītājs pieņemt un apmaksāt, 35 (trīsdesmit piecus) 400 ml asaru izraisošas vielas baloniņus ar turētājiem (turpmāk – **400 ml baloniņš**) un 235 (divi simti trīsdesmit piecus) 50 ml asaru izraisošas vielas baloniņus ar turētājiem (turpmāk – **50 ml baloniņš**) (turpmāk kopā – **Prece**), saskaņā ar Līguma pielikuma “Tehniskā specifikācija-Finanšu piedāvājums” (turpmāk – **Pielikums**) un Līguma noteikumiem.
2. **Līguma summa un norēķinu kārtība**
   1. Viena 400 ml baloniņa cena bez pievienotā vērtības nodokļa (turpmāk – **PVN**) ir **56,87** (piecdesmit seši *euro,* 87 centi).
   2. Viena 50 ml baloniņa cena bez **PVN** ir **18,09** (astoņpadsmit *euro,* 09 centi).
   3. Līguma summa ir **6 241,60** (seši tūkstoši divi simti četrdesmit viens *euro,*60 centi). PVN 21% Līguma summai ir **EUR 1 310,74** (viens tūkstotis trīs simti desmit *euro*, 74 centi). Kopējā Līguma summa ar PVN 21% ir **EUR 7 552,34 (septiņi tūkstoši pieci simti piecdesmit divi *euro*, 34 centi).**
   4. Preces cena ietver visus ar to piegādi Pasūtītājam saistītos izdevumus, tai skaitā, normatīvajos aktos paredzētos nodokļus.
   5. Preces cena Līguma darbības laikā nevar tikt paaugstināta.
   6. Preces cenas paaugstināšana var būt par iemeslu Līguma izbeigšanai.
   7. Samaksa par piegādāto Preci tiek veikta, pamatojoties uz abu Pušu parakstītu Preces pavaddokumentu un Izpildītāja iesniegto rēķinu Pasūtītājam. Pasūtītājs neapmaksā rēķinu, ja Preces pieņemšanas brīdī Precei tiek konstatēti trūkumi, bojājumi vai neatbilstība Līguma noteikumiem.
   8. Izpildītājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes veidiem:
     1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā http://[www.eriga.lv](http://www.eriga.lv), sadaļā “Rēķinu iesniegšana”.
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

1. **Preces piegādes kārtība, vieta un garantijas**
   1. Izpildītājs piegādā Pasūtītājam Preci 60 (sešdesmit) kalendāro dienu laikā no Līguma parakstīšanas brīža Pasūtītāja darba laikā. Prece tiek piegādāta uz Pasūtītāja adresi Lomonosova iela 12A, Rīga, LV-1019.
   2. Prece tiek uzskatīta par piegādātu no brīža, kad Pasūtītājs Preci pieņem pēc to skaita un pārbaudes, pamatojoties uz Izpildītāja iesniegto pavaddokumentu, ko paraksta Pušu Līguma 9. sadaļā norādītās par Līguma izpildi atbildīgās personas vai to pienākumu izpildītāji.
   3. Izpildītājs garantē 50 ml asaru izraisošas vielas baloniņa turētājam un 400 ml asaru izraisošas vielas baloniņa turētājam 2 (divu) gadu garantiju, tās termiņa sākumu skaitot no dienas, kad Puses ir parakstījušas Preces pavaddokumentu.
   4. Ja Pasūtītājs Precei ir konstatējis kādus trūkumus vai neatbilstību Līguma noteikumiem, Pasūtītājs 5 (piecu) darba dienu laikā no trūkumu konstatēšanas dienas iesniedz Izpildītājam pretenziju, kurā norādīti konstatētie Preces trūkumi, nosūtot to uz Izpildītāja par Līgumu atbildīgās personas e-pastu.
   5. Izpildītājs ne vēlāk kā 5 (piecu) darba dienu laikā no Pasūtītāja pretenzijas saņemšanas dienas par saviem līdzekļiem nekvalitatīvo Preci nomaina pret jaunu.
   6. Izpildītājs piegādā Preci rūpnieciskā iepakojumā (oriģināls, nepārfasēts). Uz iepakojuma jābūt norādītam Preces nosaukumam, modelim, izlaiduma gadam, izgatavotājam, kā arī Preces daudzumam. Precei jāpievieno lietošanas instrukcija valsts valodā atbilstoši izgatavotāja rūpnīcas noteiktajām prasībām. Preces kvalitātei jāatbilst tās ražošanas tehnoloģijas prasībām, standartiem, reglamentētiem noteikumiem par preču drošumu un Pasūtītāja izvirzītajiem nosacījumiem.
   7. Preces iepakojumam jānodrošina pilnīga Preces drošība pret iespējamiem bojājumiem transportēšanas un izkraušanas laikā.
2. **Pušu atbildība**
   1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
   2. Izpildītājs ir atbildīgs par Līguma 3.1. un 3.4. punktā minētā termiņa ievērošanu, un tā neievērošanas gadījumā Pasūtītājs ir tiesīgs prasīt no Izpildītāja līgumsodu 1% (viena procenta) apmērā no kopējās Līguma summas par katru kavējuma dienu, bet kopsummā ne vairāk par 10% (desmit procentiem) no kopējās Līguma summas.
   3. Ja Līgums tiek izbeigts saskaņā ar Līguma 5.2.1. un/vai 5.2.2. punktu, Pasūtītājs ir tiesīgs prasīt no Izpildītāja līgumsodu 10% (desmit procentu) apmērā no Līguma kopējās summas.
   4. Pasūtītājs ir atbildīgs par norēķina termiņa ievērošanu un kavējuma gadījumā Izpildītājs ir tiesīgs prasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no kopējās kavētās norēķina summas.
   5. Līgumsoda samaksa neatbrīvo Puses no savu pienākumu izpildes.
   6. Puses ir atbildīgas par citu līgumsaistību izpildi, zaudējumu nodarīšanu otrai Pusei un/vai trešajām personām un atlīdzina tos Latvijas Republikas normatīvos aktos paredzētajā kārtībā pilnā apmērā.
   7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
3. **Līguma darbības termiņš un tā izbeigšana**
   1. Līgums stājas spēkā ar abu Pušu parakstīšanas brīdi un ir spēkā līdz pilnīgai Pušu savstarpējo saistību izpildei. Līguma saistības uzskatāmas par izpildītām, kad Piegādātājs atbilstoši Līguma noteikumiem ir veicis Līguma 1.1. punktā minētās Preces piegādi un nodevis to Pasūtītājam Līgumā noteiktajā kārtībā, bet Pasūtītājs veicis samaksu Līgumā noteiktā kārtībā un apmērā. Līgums saglabā spēku attiecībā uz noteikto Preces garantijas termiņu.
   2. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
      1. ja Pasūtītāju neapmierina Preces kvalitāte, jo tā neatbilst Līguma noteikumiem;
      2. ja Izpildītājs vēlas paaugstināt Preces cenu;
      3. ja Izpildītājs pasludināts par maksātnespējīgu;
      4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
      5. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   3. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. **Strīdu izskatīšanas kārtība**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Nepārvarama vara**
   1. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību.
   2. Nepārvarama vara Līguma izpratnē ir tādi no Pušu gribas neatkarīgi un neietekmējami apstākļi, kuru iestāšanos Puses pēc sapratīgā vērtējuma, ievērojot Līguma priekšmeta īpašo raksturu, ar Līguma izpildes saistīto risku un atbildību, nevarēja paredzēt un novērst, un kas būtiski apgrūtina Pušu pienākumu izpildi.
   3. Puses tiek atbrīvotas no atbildības par daļēju vai pilnīgu Līguma saistību neizpildi, ja tā radusies iepriekš neparedzētu, nepārvaramas varas apstākļu dēļ, kurus Puses nevarēja ne paredzēt, ne novērst sapratīgiem līdzekļiem un, ja par šādiem apstākļiem nekavējoties ir paziņots otrai Pusei pēc minēto apstākļu iestāšanās, pretējā gadījumā Puse zaudē tiesības uz tiem atsaukties.
6. **Papildus noteikumi**
   1. Jebkuri Līguma grozījumi noformējami rakstveidā un, pēc abu Pušu parakstīšanas, pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti, atbilstoši Latvijas Republikas normatīvajiem aktiem.
   3. Puses apņemas nekavējoties informēt viena otru par savu rekvizītu maiņu.
   4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   5. Līgums sastādīts uz 5 (piecām) lapām ar pielikumu “Tehniskā specifikācija-Finanšu piedāvājums” uz 3 (trīs) lapām, kas ir neatņemama Līguma sastāvdaļa.
7. **Pušu rekvizīti un paraksti**

|  |  |  |
| --- | --- | --- |
| **Pasūtītājs:** |  | **Piegādātājs:** |
| Rīgas pašvaldības policijas  Lomonosova iela 12A, Rīga, LV-1019 |  | SIA “RAE LV”  Cēsu iela 23-1C, Rīga, LV-1012 |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: Luminor Bank AS Latvijas filiāle  Kods: RIKOLV2X  Konts: LV41RIKO0021800014010  RD iestādes kods: 219 |  | **Norēķinu rekvizīti:**  Reģ. Nr. 40103973547  Banka:  Bankas kods:  Konta: |
| **Par Līguma izpildi atbildīgā persona:**  Pasūtītāja galvenais speciālists bruņojuma jautājumos  Dainis Stupmanis  Tālrunis: 67037807, 29126766  E-pasts: Dainis.Stupmanis@riga.lv |  | **Par Līguma izpildi atbildīgā persona:**  valdes priekšsēdētāja  Tālrunis:  E-pasts: |
|  |  |  |
|  |  |  |
| **J. Lūkass** |  |  |